paragraph_text: Objavljena dokumenta u Monumenti Montenegrini iz raznih inozemnih arhiva bacaju novu svjetlost na događaje i zbivanja na prostorima današnje Crne Gore od 343. do 1400. godine i omogućavaju produbljenije i cjelovitije sagledavanje historijskih procesa, formiranje naroda i stvaranje država, ne samo dukljanske države i Dukljana, već općenito povijesti Južnih Slavena.